વિધાનસભા ચૂંટણીની તૈયારીઓમાં પડેલા રાજસ્થાનના સત્તાપક્ષ ભાજપને એક મોચો આંચકો લાગ્યો છે. છ વખત ધારાસભ્ય રહેલા ઘનશ્યામ તિવારીએ પક્ષમાંથી રાજીનામું આપતા સોપો પડી ગયો છે. રિવારી છેલ્લા ચાર વર્ષથી મુખ્યમંત્રી વસુંધરા રાજે સામે બગાવતનો મોરચો લઈને ચાલી રહ્યા હતા, પરંતુ પક્ષે તેમના વિરુદ્ધ કોઈ કાર્યવાહી કરી નહીં. હવે આગામી વિધાનસભા ચૂંટણીમાં તિવારી ભારત વાહિની પાર્ટીનું સુકાન સંભાળશે. આ પક્ષના સંસ્થાપક તેમના પુત્ર અખિલેશ તિવારી છે. ચૂંટણી પંચે 20 જૂનના આ પક્ષને મંજૂરી આપી છે.